Karalo'uta

Karaloꞌuta (alijunaiki: libro) Jiia wanee ayatanakaa sutuma alijuna, ayütnusu, ashajushi jee kachepajüsu alüpüna maima karaloꞌuta, perkamino jiia kassa anaaka apüla ashajaa; anaatetnusu siia aiꞌmajunusu sumaa shirouꞌshe, tü makaa erajunusu sukaa anulia kuwietta. Sutuma sunüiki tü UNESCO, wanee karaloꞌuta einjatu sumana 49 (Pienchii shiiki sumaa Mekiettsat) apanaa. 

Wanee ayatanakaa achikanainjeka ee palitꞌchon apanaa sumana, münusu poyetoo.

Jaꞌata wanee Karaloꞌuta
 Sooujeka Kuwietta: Nnojotsu sunainjein supüshuwale tü karaloꞌuta, kaa eesü ekü musuu

 Kuwietta: Erajunusu sukaa anulia kuwietta chechekaa sunain karaloꞌuta. Sunainjesu tü karaloꞌutakana anüiꞌpaa souje; antusu sunainmüin tü kuwietta, sunain susapuꞌu jiia antülekuwietta.

 Susapuꞌu (Lomo): Shiia ein ashajunüin sunulia tü karaloꞌuta, numerakana jiia suchukuwaje karaloꞌutaka

 Anaajaka: Apanaa epeꞌipajanaka sumaa tü shiroüꞌsheka anainmüin supüshika tü karaloꞌutaka

 Antetnaka shiroüꞌshe (Ante Portada): Palajanasu sunain shiroüꞌsheka, ashajunusu sunain tü sunuliaka karaloꞌutaka.

 Anainjekaa shiroüꞌshe: Eeꞌiyalaayaka ekaa suchikeje shiroüꞌsheka, kasutot waneepiia

 Shiroüꞌshe (Portada): Shiia ein jaaꞌyain tü atijaaya sunainjeka tü karaloꞌutaka

 Eeꞌiyalaaya nüchikimajatü chii ashajüikai karaloꞌutaka: Shiia tü eiꞌyalaayaka ein jaaꞌyain nunuliaka chii ashajüikai jee (copyright), anaataaꞌkai, sukalia sushajunüin tü karaloꞌutaka, achukuwayaꞌachikanainje, sunulia shimüinsuka jiia ekee ein..

 Apanaa ein anaakaꞌanüikimajatü: Apanaa kasutolü eitanaka palajana siia achirüa sunain wanee karaloꞌuta

 Alüpuna karaloꞌutaka: Ein kottüin ashajanaka jünain supüshuwayale supanaa tü karaloꞌutaka

 Eeꞌiyalaayakalirua (Paginas): Shiia supanaakalirua tü karaloꞌutaka, ein ashajaajünüin leetüra jiia numerakana susapoüje

 Kamüinjanakaa (Dedicatoria): (Jiia ein nüꞌnüiki chii ashajaakai tü karaloꞌutaka, sumüinjatu tü ayalaajakai karaloꞌutaka. Tü makaa eitanusu achiiruwaje jünain Shiroüꞌshe (alijunaiki: Portada)

 Apülaꞌashajaana (Paratexto)

 Ekeroliaa (Introducción): Shiia ashajanaka leetüra, supülapüna tü Alüpüna karaloꞌutaka.

 Eeꞌiyatialujuna (Índice): Shiia tü anüliaamaajatü ein eiyatünüin ashajalaa, alüjülee jiia 
supüshuwale tü anüikika sulü karaloꞌutaka

 Eꞌraajiriaa (Presentación)

 Alüjülee (Capitulo)

 Achikiimaajatü

 Suchikimajaatü (Biografía): Sunain waneeirü karaloꞌutaka eesü supüla eitanüin wanee eeꞌiyalaaya 
sumaa nüchukuwaje chii ashajüikai 

*